text: Lønfest for bankchefer
  24 februar 2012 kl. 11.23
  De ansatte skal holde tilbage. Men cheferne får gedigne lønstigninger. Sydbank-chefer har fået 38,6 pct. i lønforhøjelse.
  Mange pengeinstitutter har leveret dårlige regnskaber.
  Det har givet sig udtryk i beskedne lønstigninger.
  I forbindelse med overenskomsten forklarede Finanssektorens Arbejdsgiverforening, at de menige bankansattes lave lønstigning skyldes, at de danske pengeinstitutter står i en vanskelig økonomisk situation, skriver Ritzau. 
  Den lave lønstigning gælder dog ikke på chefgangene.
  Bankcheferne fik i 2011 en gennemsnitlig lønforhøjelse på 18 pct.
  I Sydbank steg lønningerne endnu mere.
  De to direktører fik en lønforhøjelse på 38,6 pct., viser tal fra Ritzau.
  Det betyder, at de nu får 9,7 mio. årligt.
  